No Life 'til Leather

Το No Life 'til Leather είναι το τέταρτο και πιο γνωστό demo του αμερικανικού thrash metal συγκροτήματος Metallica. Ηχογραφήθηκε το 1982 και περιέχει κομμάτια που θα εμφανίζονταν το 1983 στο πρώτο άλμπουμ του συγκροτήματος, Kill 'Em All. Κυκλοφόρησε σε μορφή κασσέτας μίας πλευράς. Έχει επανεκδοθεί ανεπίσημα πολλές φορές. Η μόνη επίσημη επανέκδοση ήταν αυτή από την Blackened Recordings, ανήμερα της Record Store Day του 2015.

Το κομμάτι "The Mechanix", γραμμένο από τον αυθεντικό κιθαρίστα Ντέιβ Μαστέιν, αποτελεί την αρχική εκδοχή του "The Four Horsemen" που εμφανίστηκε στο Kill 'Em All. Μετά την αποχώρηση του Μαστέιν οι στίχοι ξαναγράφτηκαν από τους Τζέιμς Χέτφιλντ και Λαρς Ούλριχ. Το 1985 εμφανίστηκε με τους αυθεντικούς στίχους ως "Mechanix" στο Killing Is My Business... and Business Is Good!, τον πρώτο δίσκο της μελλοντικής μπάντας του Μαστέιν, Megadeth.

Ο Κλιφ Μπέρτον αναγράφεται ως μπασίστας της μπάντας, ωστόσο το μπάσο έπαιξε ο Ρον ΜακΓκόβνεϊ.

Κομμάτια 
 Hit the Lights (James Hetfield, Lars Ulrich)
 The Mechanix (David Mustaine)
 Motorbrearth (Hetfield)
 Seek & Destroy (Hetfield, Ulrich)
 Metal Militia (Hetfield, Ulrich, Mustaine)
 Jump in the Fire (Hetfield, Ulrich, Mustaine)
 Phantom Lord (Hetfield, Ulrich, Mustaine)

Προσωπικό 
 Τζέιμς Χέτφιλντ - κιθάρα, φωνητικά
 Ντέιβ Μαστέιν - κιθάρα
 Ρον ΜακΓκόβνεϊ - μπάσο
 Λαρς Ούλριχ - ντραμς

Παραπομπές 

Άλμπουμ του 1982
Άλμπουμ των Metallica